Bjørn Gunnar Braathen

Bjørn Gunnar Braathen (født 25. september 1924 i Oslo, død 31. desember 2003Aftenposten – Bjørn Braathen er død (3.1.2004)) var en norsk skipsreder og luftfartsmann som var en sentral person innenfor oppbygningen av norsk luftfart. Han var sønn av Ludvig G. Braathen og var ansatt hos Ludv. G. Braathens Rederi A/S i perioden 1952 til 1985. Fra 1977 til 1989 var han også administrerende direktør i flyselskapet Braathens S.A.F.E, og fra 1992 var han styreformann i samme selskap.

I 1989 var Braathen en av initiativtagerne bak opprettelsen av Norsk Jetmotor, som senere ble til GKN Aerospace Norway. Samme år stiftet han også helikopterselskapet Braathens Helikopter, som hadde hovedbase ved Stavanger lufthavn, Sola.

Han og kona var i 2001 hovedpersoner i en episode av TV-serien Herskapelig med Toppen Bech, fordi de hadde kjøpt et gods på øya Mols i Danmark som het Smedegaard.Herskapelig fra nrk.no.

Han mottok St. Olavs Orden og Orden del Mérito Civil.

 Referanser 

 Eksterne lenker 
 SNL.no – Oppføring av Bjørn Gunnar Braathen hos Store Norske

Kategori:Norske skipsredere
Kategori:Norske konsernsjefer
Kategori:Personer fra Oslo
Kategori:Artikler i sjøfart-prosjektet